Item gheert van burg sone jans van bourg prins emancipatus en
arnt vanden berne van miskem in pncia c hebben genome en bekynt
dat zij genome hebben teghen roelove boxhoen xi dachmalen lants gelegen
inde prochie van waenrede opt velt gheheten die pbeker velt tusschen de
goede roelants van compenrode en de goede woutes wilen van geneve
Te houden te hebben en te wynnen van half merte naestcomen eene
termijn van xii jaen lang vervolghende elx jaers daen bynnen om de
helicht vanden vruchten jaerlijx op de voirs goede wassen En soe
wanneer de vruchten dair af ten oeghst tijtwertich selen zijn soe
selese de voirs wynne arfdoen bynden gebonden zijnde selense de voirs
wynne en roelof half en half opt velt deylen en dat ghedaen selen
de voirs wynne des voirs roelofs gedeelte tierst inde schue op een
zijde aldair leggen en vuen en soe wanneer men des voirs roelofs
helicht sal dersschen soe sal de derssche vanden wynnen den montcost
hebben en roelof sal die dachuen betalen en des selen de selve wynnen
hebben die crintsen vander selver helicht comen oft een molevat
corenss dwelc de voirs roelof best genueghen sal te geven Item is
vorweerde dat de voirs wynnen de voirs lande wel en loflic wynnen
en werven selen gelijc huen rengenooten boven en beneden en den
rogghen aert tallen tijden mesten als men dien met rogghe
oft wynter corne coren besayen sal en alle tstroe dat jaerlijcx vande
voirs goeden come sal seken de voirs wynnen dat te henwert en tot
huen vdoene hebben en allet dmest dat men op de voirs goeden sal
behoeven ten ghersten aert selen de voirs wynnen en rielof
copen oft doen copen en dat half ende half betalen ende den selent
de voirs wynnen opt voirscr goet vuen en dat mesten slants
meeste profijte sonder des voirs roelofs cost Item selen de voirs